CELEX: 62017TN0292
Language: hu
Date: 2017-05-16 00:00:00
Title: T-292/17. sz. ügy: 2017. május 16-án benyújtott kereset – Île-de-France régió kontra Bizottság

17.7.2017   
            
            
               HU
            
            
               Az Európai Unió Hivatalos Lapja
            
            
               C 231/41
            
         2017. május 16-án benyújtott kereset – Île-de-France régió kontra Bizottság
   (T-292/17. sz. ügy)
   (2017/C 231/51)
   Az eljárás nyelve: francia
   
      Felek
   
   
      Felperes: Île-de-France régió (Párizs, Franciaország) (képviselő: J.-P. Hordies ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Île-de-France régióban autóbuszos szállítással foglalkozó vállalkozások javára Franciaország által végrehajtott támogatási programmal kapcsolatos, az Európai Bizottság által 2017. február 2-án hozott határozatot (SA.26763 – [2014/C] ügy), amennyiben az állami támogatásnak minősítette e programot;
            
         
               —
            
            
               a Bizottságot kötelezze az eljárás valamennyi költségének viselésére.
            
         
      Jogalapok és fontosabb érvek
   
   Keresetének alátámasztása érdekében a felperes két jogalapra hivatkozik.
   
               1.
            
            
               Az első jogalap azon alapul, hogy a Bizottság megtagadta, hogy a régió támogatási programját létező támogatásnak minősítse.
            
         
               2.
            
            
               A második jogalap a megtámadott határozat indokolásának hiányán alapul. E jogalap két részből áll:
               
                           —
                        
                        
                           Az első rész a szelektivitás kritériumával kapcsolatos indokolás hiányán alapul.
                        
                     
                           —
                        
                        
                           A második rész a jogosulatlan gazdasági előny kritériumával kapcsolatos indokolás hiányán alapul.